
# PRIORITETINIAI VEIKSMAI, SIŪLOMI SIEKIANT GERESNIO APLINKOS TEISĖS AKTŲ ĮGYVENDINIMO

Šiame priede pateikta aplinkos nuostatų įgyvendinimo peržiūros 28 šalių ataskaitose nurodytų prioritetinių veiksmų suvestinė.[[1]](#footnote-2)

|  |  |
| --- | --- |
| *Prioritetiniai veiksmai* | *Valstybė (-ės) narė (-ės)*  |
| **Žiedinės ekonomikos kūrimo priemonės** |
| * Sustiprinti politikos sistemą siekiant paspartinti perėjimą prie žiedinės ekonomikos visuose ekonomikos sektoriuose, pvz., kad būtų galima taupyti vandenį ir energiją, mažinti atliekų kiekį, perdirbti medžiagas ir (arba) sukurti antrinių žaliavų rinką.
 | AT, BG, CY, CZ, DE, EL, EE, ES, HR, HU, IE, LV, MT, PL, PT, RO, SK |
| * Taikyti žiedinės ekonomikos principus, kurie skatintų imtis išteklių naudojimo efektyvumo didinimo priemonių ir plėsti perdirbimą, didinti ekologinių inovacijų veiksmingumą ir daugiau investuoti į žaliuosius produktus bei paslaugas.
 | AT, CY, EL, HU, IT, MT, NL, RO, SK |
| **Atliekų tvarkymas**  |
| * Formuoti naują politiką, įskaitant ekonomines priemones, kad būtų toliau įgyvendinama atliekų hierarchija, t. y. skatinama atliekų prevencija ir didinamas ekonominis pakartotinio naudojimo ir perdirbimo patrauklumas, ir (arba) įgyvendinti jau patvirtintą politiką.
 | AT, BG, CY, DE, DK, EE, FI, IE, IT, LT, LU, LV, NL, PL, PT, RO, SE, SI, UK |
| * Gerinti didesnės gamintojų atsakomybės sistemų veikimą, laikantis Atliekų pagrindų direktyvoje nustatytų bendrųjų būtiniausių reikalavimų.
 | AT, CY, CZ, EE, EL, ES, HR, HU, IT, LT, LV, MT, PL, RO, SI, SK, UK |
| * Deginti vis mažiau pakartotinai naudoti ir perdirbti tinkamų atliekų, palaipsniui atsisakant subsidijų už deginimą arba jį apmokestinant. Naudoti šias pajamas priemonėms, kuriomis gerinamas atliekų tvarkymas, atsižvelgiant į atliekų hierarchiją.
 | AT, BE, CZ, DE, DK, EE, FI, IE, LT, LU, NL, PL, PT, SE |
| * Pradėti taikyti ir (arba) pamažu didinti sąvartynų mokesčius, kad perdirbti ir naudoti tinkamų atliekų sąvartynuose būtų šalinama vis mažiau. Suderinti regionų sąvartynų mokesčius. Naudoti šias pajamas priemonėms, kuriomis gerinamas atliekų tvarkymas atsižvelgiant į atliekų hierarchiją.
 | CY, CZ, EL, ES, HR, HU, IT, LT, LV, MT, RO, SI, SK, UK |
| * Siekiant padidinti perdirbimo lygį, dėmesį skirti tam, kad būtų įgyvendinta rūšiuojamojo surinkimo prievolė, įskaitant biologinių atliekų surinkimą. Parengti ir įgyvendinti minimaliuosius paslaugų standartus ir (arba) savivaldybėms skirtas paramos programas.
 | BG, CY, CZ, EE, EL, ES, FI, FR, HR, HU, IE, IT, LT, LV, MT, PL, PT, RO, SI, SK, UK |
| * Baigti rengti ir (arba) atnaujinti atliekų tvarkymo planą (-us) ir (arba) atliekų prevencijos programą (-as).
 | ES, FR |
| * Teikti pirmenybę reikalavimų neatitinkančių sąvartynų uždarymui ir pertvarkymui.
 | BG, CY, EL, ES, IT, PL, RO, SI, SK |
| * Stengtis nekurti perteklinių galutinėms atliekoms tvarkyti skirtų infrastruktūros pajėgumų, pvz., mechaninio biologinio apdorojimo, deginimo įrenginių ir sąvartynų.
 | CZ, EL, LT, PL, SK |
| * Užtikrinti, kad atliekų statistiniai duomenys atitiktų Eurostato gaires. Laiku teikti atliekų tvarkymo duomenis ir gerinti jų suderinamumą.
 | CZ, IE, SI |
| **Gamta ir biologinė įvairovė** |
| * Baigti teritorijų, įskaitant jūrines, pripažinimo tinklo „Natura 2000“ dalimis procesą ir (arba) nustatyti visoms tinklo „Natura 2000“ teritorijoms taikomus aiškiai apibrėžtus išsaugojimo tikslus ir reikiamas išsaugojimo priemones, geriausia – teritorijų valdymo planuose arba rengiant panašias priemones.
 | AT, BE, BG, CY, CZ, DE, DK, EE, EL, ES, FI, HR, HU, IE, IT, LT, LV, MT, NL, PL, PT, RO, SE, SI, SK, UK |
| * Užtikrinti veiksmingą pakankamais administraciniais gebėjimais ir finansavimu pagrįstą tinklo „Natura 2000“ valdymo planų įgyvendinimą.
 | BG, EE, ES, EL, FR, HR, HU, IE, IT, LT, LU, MT, RO, SI, SK  |
| * Plėtoti ir populiarinti pažangius ir racionalizuotus įgyvendinimo modelius, ypač kiek tai sietina su tinkamomis vertinimo procedūromis ir su rūšimis susijusių leidimų išdavimo procedūromis, užtikrinant reikiamą žinių ir duomenų prieinamumą, ir aktyviau bendrauti su suinteresuotaisiais subjektais.
 | BG, CY, EE, EL, HU, IT, LT, PT, RO, SI |
| * Užtikrinti tinkamą saugomų rūšių paukščių medžioklės ir arba spąstų draudimų vykdymą.
 | CY, ES, IT, MT |
| * Geriau integruoti biologinės įvairovės aspektus į kitas politikos sritis (ypač į žemės ūkį, taip pat į žuvininkystę, miestų ir infrastruktūros planavimą ir darnų turizmą) ir skatinti geresnį subjektų tarpusavio bendravimą. Kai tinkama, vengti tolesnės buveinių fragmentacijos ir imtis priemonių, kad būtų atkurtas jų tarpusavio susisiekimas.
 | CZ, DE, DK, EL, ES, FI, FR, HR, LU, NL, PT, SK |
| * Didinti paskatas ūkininkams ir miškininkams, kad jie geriau saugotų miškų ir pievų buveines. Užtikrinti darnią miškininkystę ir skatinti efektyviai naudoti biomasę.
 | FI, LT, LV, PL, SE, SK |
| * Toliau remti biologinės įvairovės apsaugai, darniam vystymuisi ir prisitaikymui prie klimato kaitos ir švelninimo priemonėms kai kuriuose iš atokiausių regionų ir užjūrio šalyse ir teritorijose skirtos tvarios partnerystės kūrimo pastangas.
 | FR, UK |
| * Toliau remti ekosistemų ir ekosisteminių paslaugų žemėlapių sudarymą ir vertinimą, gamtinio kapitalo vertės nustatymą ir apskaitos sistemų plėtrą.
 | AT, BE, CZ, DK, EE, HU, PT, SE, SK |
| **Invazinės svetimos rūšys** |
| * Priimti nacionalinės teisės aktus, pagal kuriuos būtų vykdomi Invazinių svetimų rūšių reglamente nustatyti įpareigojimai, ir pranešti apie tai Komisijai. Pateikti tinkamus duomenis.
 | AT, BE, CZ, EL, IE, PT, RO, SE, SK, UK |
| * Pateikti šalyje esančių invazinių svetimų rūšių ir (arba) numatytų taikyti jų likvidavimo priemonių sąrašą. Parengti priemones, jei jos dar neparengtos. Jei taikoma, ištirti akivaizdų duomenų trūkumą ir ieškoti būdų tobulinti priežiūros sistemą.
 | CZ, DE, DK, EL, ES, FR, HU, PT |
| **Jūrų apsauga[[2]](#footnote-3)** |
| * Užtikrinti, kad būtų laiku teikiama informacija įvairiais Jūrų strategijos pagrindų direktyvos aspektais ir kad juos būtų galima įtraukti į būsimus Komisijos vertinimus.
 | DK, EE, EL, HR, LT, RO, SI |
| * Apibrėžti gerą aplinkos būklę (toliau – GAB) ir (arba) nustatyti GAB užtikrinimo tvarkaraštį. Nustatyti tikslus, jei jie dar nenustatyti.
 | BG, DE, ES, FI, IE, IT, LV, MT, NL, PL, PT, SE, UK |
| * Pateikti daugiau informacijos apie priemones, kuriomis siekiama užtikrinti GAB, nustatyti daugiau priemonių, turinčių tiesioginės įtakos neigiamiems veiksniams, ir kiekybiškai įvertinti numatomo neigiamų veiksnių šalinimo rezultatus.
 | BE, BG, CY, DE, ES, FR, IE, IT, LV, MT, NL, PL, PT, SE, UK |
| * Užtikrinti regioninį bendradarbiavimą su tame pačiame jūriniame regione (paregionyje) esančiomis valstybėmis narėmis, siekiant šalinti svarbiausius neigiamus veiksnius.
 | BE, BG, CY, DE, ES, FI, IE, IT, LV, PT, SE, UK |

|  |  |
| --- | --- |
| * Užtikrinti, kad valstybės narės stebėsenos programa būtų įgyvendinama nevėluojant ir už ją būtų atsiskaityta iki nustatyto termino.
 | BG, CY, ES, FR, IE, IT, LV, MT, PL, UK |
| **Oro kokybė** |
| * Rengiant tinkamas nacionalines oro taršos kontrolės programas (NOTKP) imtis veiksmų siekiant sumažinti pagrindinius teršalų išmetimo šaltinius ir įvykdyti visus aplinkos kokybės standartus.
 | Visos valstybės narės |
| * Sparčiau mažinti išmetamą kietųjų dalelių (KD2,5 ir KD10) kiekį ir jų koncentraciją mažinant teršalų kiekį, kuris išmetamas gaminant energiją ir gaminant šilumą iš kietojo kuro. Skatinti efektyvų ir švarų centralizuotą šilumos tiekimą ir efektyviu energijos vartojimu pasižyminčią apstatytą aplinką.
 | AT, BG, CZ, DE, EL, ES, FR, HR, HU, IT, PL, RO, SE, SI, SK  |
| * Mažinti anglių naudojimą šildant namus siekiant sumažinti išmetamą oro teršalų kiekį, pvz., remiantis iniciatyva *Anglių pramonės regionų pertvarka*.
 | BG, CZ, EL, HU, PL, RO, SK |
| * Sparčiau mažinti išmetamą azoto oksido (NOx) kiekį ir azoto dioksido (NO2) koncentraciją, toliau mažinant transporto priemonių išmetamą teršalų kiekį, pirmiausia – miestų teritorijose. Šiuo atžvilgiu taip pat gali prireikti taikyti proporcingus ir tikslingus transporto priemonių įvažiavimo į miestų teritorijas apribojimus ir (arba) finansines paskatas.
 | AT, BE, BG, CZ, DE, EL, ES, FR, HR, HU, IE, IT, LU, NL, PL, PT, RO, UK  |
| * Mažinti išmetamą amoniako (NH3) kiekį, pvz., diegiant mažataršes žemės ūkio technologijas arba plečiant jų naudojimą.
 | AT, DE, DK, ES, HR, IE  |
| * Mažinti išmetamą nemetaninių lakiųjų organinių junginių kiekį (jei taikoma, siekiant laikytis šiuo metu galiojančių teršalų išmetimo nacionalinių ribų).
 | DE, HU, IE, LU |
| * Atnaujinti ir patobulinti oro kokybės stebėsenos tinklą ir užtikrinti, kad būtų laiku teikiami oro kokybės duomenys.
 | BE, BG, EL, IT, LU, RO, SI, SK |
| **Pramoniniai išmetamieji teršalai** |
| * Patikrinti leidimus, sugriežtinti kontrolę ir (arba) pagerinti reikalavimų vykdymo užtikrinimą, siekiant atsižvelgti į naujai patvirtintas išvadas dėl geriausių prieinamų gamybos būdų.
 | Visos valstybės narės |
| * Mažinti oro ir (arba) vandens taršą, susijusią su iš įrenginių išmetamais teršalais viename arba keliuose iš šių sektorių: elektros energijos, intensyvaus naminių paukščių ir kiaulių auginimo, atliekų apdorojimo veiklos, geležies ir plieno gamyklų.
 | BG, CY, CZ, DE, EE, EL, ES, FI, HR, HU, IE, IT, LU, LV, NL, PT, RO, SK, UK |
| **Triukšmas** |
| * Parengti trūkstamus su triukšmu susijusius veiksmų planus.
 | BE, CY, CZ, DE, EL, ES, FR, IT, PL, PT, RO, SE, SK |
| * Parengti trūkstamus triukšmo žemėlapius.
 | BE, EL, ES, IT, PT, RO, SK |
| **Vandens kokybė ir vandentvarka**  |
| * Gerinti visų svarbių kokybės aspektų stebėseną ir vertinimą visose vandens kategorijose pagal Vandens pagrindų direktyvą.
 | BG, CY, CZ, DE,DK, EE, FI, HR, HU, LV, MT, PL, PT, RO, SE, SI, UK |
| * Užtikrinti, kad būtų laiku patvirtinti upių baseinų valdymo planai pagal Vandens pagrindų direktyvą ir (arba) būtų pateiktos atitinkamos ataskaitos.
 | AT, ES, EL, IE, LT |
| * Užtikrinti, kad būtų laiku patvirtinti potvynių rizikos valdymo planai pagal Potvynių direktyvą.
 | ES, EL, IE |
| * Užtikrinti, kad vandens tarša, be kita ko, žemės ūkio sektoriuje, būtų veiksmingai mažinama pagal Nitratų ir (arba) Vandens pagrindų direktyvas.
 | AT, BE, CY, CZ, DE, DK, EE, EL, ES, FI, FR, IT, LT, MT, NL, PL, PT, SE, SI, SK, UK  |
| * Imtis tolesnių cheminės taršos mažinimo priemonių (parengiant labiau į medžiagas orientuotą metodą ir (arba) užtikrinant, kad priemonių programos būtų grindžiamos patikimu neigiamų veiksnių vertinimu).
 | BE, NL |
| * Imtis tolesnių priemonių siekiant užtikrinti gerą kiekybinę būklę ir (arba) gamtosauginį debitą pagal Vandens pagrindų direktyvą (taip pat užtikrinant, kad vandens ėmimui būtų taikomi efektyvūs leidimai, matavimo ir kontrolės priemonės).
 | CY, ES, HU, IT, MT, PL, PT  |
| * Imtis veiksmų siekiant užtikrinti, kad būtų įgyvendinamos hidromorfologinių veiksnių mažinimo priemonės.
 | SI |
| * Imtis veiksmų siekiant suderinti skirtingus regionų taikomus modelius, ypač nustatant su Vandens pagrindų direktyva susijusių neigiamų veiksnių reikšmę.
 | IT |
| * Užtikrinti, kad projektai, kurie gali turėti įtakos vandens telkinių būklei, būtų išsamiai vertinami ir pagrindžiami, atsižvelgiant į Vandens pagrindų direktyvos reikalavimus (4 straipsnio 7 dalis).
 | BG, LU, PL, PT, RO, SE, SK |
| * Imtis veiksmų siekiant sustiprinti visuomenės dalyvavimo ir aktyvaus suinteresuotųjų subjektų įtraukimo aspektus (upių baseinų valdymo planai ir (arba) potvynių rizikos valdymo planai).
 | NL, SI, SK, UK |
| * Imtis veiksmų siekiant paaiškinti priemonių prioriteto nustatymo metodą, įskaitant su potvynių rizikos valdymo planais susijusią kaštų ir naudos analizę.
 | AT, BE, BG, CZ, DE, EE, ES, HR, HU, LU, LV, MT |
| * Imtis veiksmų siekiant sistemingai apsvarstyti galimybę įgyvendinti gamtinius sprendimus, kurie padėtų mažinti potvynių riziką.
 | CY |
| * Imtis veiksmų siekiant labiau atsižvelgti į klimato kaitos aspektus potvynių rizikos valdymo planuose, įskaitant derinimą su nacionaline prisitaikymo prie klimato kaitos strategija.
 | FI, IT, LV  |
| * Imtis veiksmų siekiant geriau įtraukti tolesnius potvynių rizikos valdymo ciklo veiksmus į potvynių rizikos valdymo planą.
 | DK, FR, PL, PT, RO |
| * Imtis veiksmų siekiant pagerinti potvynių rizikos valdymo planų ir upių baseinų valdymo planų tarpusavio derinimą.
 | SE |
| * Imtis veiksmų siekiant paaiškinti teisinį potvynių rizikos valdymo planų statusą.
 | LT |
| * Visose aglomeracijose skubiai baigti įgyvendinti Miesto nuotekų valymo direktyvą. Toliau teikti pirmenybę investicijoms į Miesto nuotekų valymo direktyvos įrenginius, be kita ko, jei tinkama, efektyviai naudojantis ES lėšomis.
 | BG, CY, EL, ES, FR, HR, HU, IE, IT, LT, LU, LV, MT, PL, PT, RO, SI, SK |
| **Aplinkosaugos finansavimas ir investicijos** |
| * Siekiant išspręsti pagrindines su aplinka susijusias šalies patiriamas problemas, užtikrinti pakankamą finansavimą, be kita ko, pritraukiant investicijų ir naudojantis ES lėšomis.
 | AT, BG, DE, EL, ES, FI, FR, HU, IT, LU, NL, PT, RO, SE, SI, UK |
| * Gerinti gebėjimus veiksmingai naudoti ES lėšas aplinkos reikmėms, be kita ko, rengiantis kitam 2021–2027 m. finansavimo laikotarpiui.
 | CZ, EE, EL, HR, LT, LV, PL, RO, SK |
| **Informavimas, visuomenės dalyvavimas ir teisė kreiptis į teismą** |
| * Gerinti galimybę naudotis erdviniais duomenimis ir paslaugomis, sukuriant stipresnes šalių INSPIRE portalų sąsajas; nustatyti ir dokumentuoti visus erdvinių duomenų rinkinius, kurių reikia aplinkos teisės aktams įgyvendinti, ir, teikiant INSPIRE direktyvoje numatytas skaitmenines paslaugas, kitoms valdžios institucijoms ir visuomenei sudaryti sąlygas susipažinti su duomenimis ir dokumentais bent *tokios formos, kokios jie yra*.
 | Visos valstybės narės |
| * Lengvinti visuomenės dalyvavimą įgyvendinant ES aplinkos teisės aktus.
 | BE, CZ, HU, LT, PL, RO, SI |
| * Užtikrinti tokią aplinkos srityje veikiančių NVO teisinę padėtį, kad jos dėl teisinių ginčų aplinkosaugos klausimais galėtų kreiptis į teismus, kai tinka, nepatirdamos pernelyg didelių išlaidų.
 | BG, CY, FI, HR, HU, IE, LT, LU, MT, PL, RO |
| * Geriau informuoti visuomenę apie jos teisę kreiptis į teismą.
 | AT, BE, CY, EE, EL, ES, FI, FR, HR, IE, IT, LU, LV, MT, NL, PT, RO, SE, SK, UK |
| **Atitikties užtikrinimas** |
| * Geriau informuoti visuomenę apie atitikties skatinimą, stebėseną ir užtikrinimą.
 | Visos valstybės narės |
| * Užtikrinti daugiau informacijos apie tai, kaip specialistai bendradarbiauja nusikaltimų aplinkai srityje.
 | AT, BE, BG, DK, EL, HR, HU, IE, LT, LU, LV, MT, NL, PL, SE, SI, SK, UK |
| * Gerinti su Direktyvoje dėl atsakomybės už aplinkos apsaugą numatyta atsakomybe susijusias finansines garantijas, tobulinti su šia direktyva susijusias gaires ir (arba) rinkti ir skelbti informaciją apie žalą aplinkai.
 | AT, BE, BG, CY, CZ, DE, DK, EE, EL, FI, FR, HR, HU, IE, IT, LT, LU, LV, MT, NL, PL, RO, SE, SI, SK, UK |
| * Skelbti informaciją apie reikalavimų vykdymo užtikrinimo veiksmų rezultatus ir apie tolesnius veiksmus dėl nustatytų su kompleksine parama susijusių nitratams ir gamtai taikomų taisyklių pažeidimų.
 | AT, BE, BG, CY, DE, DK, EE, EL, ES, FI, FR, HR, IE, IT, LT, LU, LV, MT, NL, PL, PT, RO, SE, SK, SI, UK |
| **Aplinkos administravimo institucijų veiksmingumas** |
| * Toliau gerinti bendrąjį aplinkos valdymą (kaip antai, skaidrumą, piliečių dalyvavimą, reikalavimų laikymąsi ir vykdymo užtikrinimą, taip pat administracinius gebėjimus ir koordinavimą).
 | Visos valstybės narės |
| * Užbaigti perkelti persvarstytą Poveikio aplinkai vertinimo (PAV) direktyvą į nacionalinę teisę.
 | DE, LT |
| * Spręsti išsiskaidymo problemą regionų ir vietos lygmenimis, tobulinant aplinkos srities koordinavimo mechanizmus.
 | EL, ES, IT |
| * Toliau dėti pastangas siekiant supaprastinti aplinkos vertinimo procedūras.
 | BE, CZ, HR |
| **Tarptautiniai susitarimai** |
| * Prisijungti prie daugiašalių aplinkosaugos susitarimų pasirašant ir ratifikuojant dar nepasirašytus ir neratifikuotus susitarimus.
 | AT, BE, CY, CZ, EL, ES, FR, IE, IT, LT, LV, MT, PL, PT, RO, SI, SK |

1. Siekiant užtikrinti vienodą požiūrį į visas valstybes nares, prioritetiniai veiksmai į kiekvienos šalies ataskaitą buvo įtraukti atsižvelgiant į Europos Komisijos turimą informaciją. Kad prioritetinius veiksmus būtų galima palyginti, jie šiame priede sugrupuoti pagal panašias rekomendacijas gavusių valstybių narių grupes. Todėl šiame priede jų formuluotės gali būti ne tokios konkrečios kaip šalių ataskaitose. [↑](#footnote-ref-2)
2. Kelios valstybės narės vėlavo nurodyti priemones, kuriomis jos užtikrina atitiktį Jūrų strategijos pagrindų direktyvai. Šioms šalims taikomas tik pirmasis prioritetinis veiksmas, nes nepakanka duomenų, kuriais remiantis būtų galima įvertinti nuo 2017 m. padarytą pažangą ir nustatyti naujus uždavinius. [↑](#footnote-ref-3)